घर में लगी आग, 60 हजार का नुकसान
बलियापुर|धड़बड़ बांधटाड़टोला में शुक्रवार को सुनील गोराई के खपड़ैल मकान में शुक्रवार को आग लग गई। इससे करीब साठ हजार रुपए की संपत्ति का नुकसान हो गया। स्थानीय युवकों ने आग पर काबू पाने का प्रयास किया, पर सफल नहीं हो पाए। आग रुकते-रुकते घर में रखे टीवी, आलमीरा, साड़ी कपड़े, धान, चावल आदि जलकर राख हो गए। आग लगी का कारण विद्युत शार्ट-सर्किट बताया जा रहा है। भुक्तभोगी ने बताया कि घर में बिजली का शार्ट-सर्किट से पहले लकड़ी में आग लगी। इसके बाद जब तक कुछ समझ में आता आग पूरे घर में आग फैल गई थी।
hin_Deva hin_Deva